
A szlovákiai magyar politikai törekvések propagációs anyagainak elemzése Nagykaposon

Dolgozatom célja a 2022-es helyhatósági és a 2023-as előrehozott parlamenti választások nyelvi tájképen megjelenő magyar politikai törekvések propagációs anyagainak vizsgálata. A kutatás helyszínéül Nagykapos szolgált, egyrészt annak érdekében, hogy a vizsgálat tárgyát képző anyag kvantitatív szempontból is elegendő mennyiségben álljon rendelkezésemre, másrészt a város lakosságának nemzetiségi összetételét alapul véve relevánsnak tartottam annak vizsgálatát, hogy a politikai tartalmú plakátokon megjelenő nyelvhasználat milyen mértékben tükrözi az etnikai diverzitást.
A kutatás fő célja a nyelvi tájkép elemzése a magyar nyelv politikai célú tevékenységekben való megjelenésének szempontjából. Elemeztem, hogy a politikai törekvések nyelvi tájképén megjelenő propagációs anyagain megjelenik-e, és ha igen, milyen formában a kétnyelvűség. Feldolgoztam és elemztem a jelöltek nyelvválasztásának jellemzőit, melyeket politikai céljaik eléréséhez alkalmaztak.
A dolgozat első részében olyan, a kutatás szempontjából fontos elméleti fogalmakkal és kérdésekkel foglalkoztam.
A második és a harmadik részben bemutattam az empirikus kutatás helyszínét és a kutatás módját.
Az ezt követő két részben a két választás nyelvi tájképének elemzésével foglalkoztam. A negyedik részben a 2022-es helyhatósági választások során kihelyezett propagációs anyagok elemzése közben bemutattam az általam alkalmazott kategorizálási módszert is. Ez alapján történt a 2023-as parlamenti választások plakátjainak feldolgozása is dolgozatom ötödik részében.
A hatodik részben a két választás nyelvi tájképét hasonlítottam össze.
Az összegyűjtött anyag feldolgozásakor érdeklődve fordultam a propagációs anyagokon megjelent nyelvválasztás színessége felé, melynek eredményei a hatodik részben olvashatóak.
A dokumentált anyagok elemzése rámutat, hogy a magyar nyelv mind a 2022-es helyhatósági, mind a 2023-as parlamenti választások nyelvi tájképén nagymértékben megjelent. A vizsgálat rávilágít a tényre, miszerint a magyar nyelv megjelenítésének gyakoriságát ugyancsak befolyásolta, hogy a kihelyezett propagációs anyagok jelentős részét kisebbségi alapon szerveződött párt jelöltjei által lettek kihelyezve. Az elemzésből kiderül, hogy a szlovák pártok egyik kampányidőszak során sem voltak érdekeltek a magyar szavazóbázis megszólításában. Ezt igazolja a tény, miszerint sem a kihelyezett propagációs anyagok nyelvválasztása, sem azok száma nem dokumentálta ezen céljukat. 



